section_heading: Welles u Europi (1948. – 1956.)
paragraph_text: 1949. se pojavio u ulozi Cesarea Borgije u talijanskom filmu Princ lisica, s Tyroneom Powerom i kolegom iz Mercury Theatrea Everettom Sloaneom, te kao mongolski ratnik Bayan u filmskoj verziji romana Crna ruža iz 1950. (ponovno s Powerom). Tijekom ovog vremena, Welles je štedio novac od glumačkih angažmana kako bi financirao svoju filmsku verziju Shakespearova Othella.